Diari Oficial de la Generalitat Valenciana


Sumari del DOGV 8869, del 29-07-2020 (2020/6115)

RESOLUCIÓ de 20 de juliol de 2020, del director general de Política Lingüística i Gestió del Multilingüisme, per la qual es modifica el termini de presentació de la documentació justificativa establit en la Resolució de 22 de juny de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6115


Data del document
:   20-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 20 de juliol de 2020, del director general de Política Lingüística i Gestió del Multilingüisme, per la qual es modifica el termini de presentació de la documentació justificativa establit en la Resolució de 22 de juny de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social. [2020/6115]  
L'article 7 de la Resolució de 22 de juny de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social (DOGV núm. 8844, de 26.06.2020), estableix que el termini de presentació de la documentació justificativa de la realització de l'activitat subvencionada finalitzarà el 30 de setembre de 2020.  
Ateses la quantitat de sol·licituds presentades, l'època de l'any en la qual finalment ha eixit publicada la resolució de convocatòria i la previsió que el procés administratiu per a resoldre la convocatòria i publicar la resolució de concessió no serà suficient per a presentar la documentació justificativa, es considera convenient ampliar l'esmentat termini per a no perjudicar les persones interessades.  
Atés que l'Ordre 66/2016, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del valencià i del multilingüisme en l'àmbit social, no prohibeix la modificació.  
Ateses les circumstàncies excepcionals de la situació d'emergència de salut pública provocada per la Covid-19, que han dificultat enormement la tasca dels destinataris d'aquestes subvencions que tenen un abast social tan important.  
Atés que la modificació es produeix abans que finalitze el termini de la justificació de l'activitat, que no perjudica drets de tercers i que les bases no la prohibeixen.  
En virtut de les facultats que em confereix la delegació establida en la disposició final primera de la Resolució de 22 de juny de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social, resolc:  
  
Únic  
Modificar l'article 7 de la Resolució de 22 de juny de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social, i establir el dia 6 de novembre de 2020 com a data de finalització del termini per a presentar la documentació justificativa.  
  
València, 20 de juliol de 2020.- El director general de Política Lingüística i Gestió del Multilingüisme: Rubén Trenzano Juan.